smcproject/ml-wiki-sentences huggingface dataset:
അതു കൊണ്ട് അർമ്മീനിയയിലെയും പേർഷ്യയിലെയും ജോർജ്ജിയയിലേയും സഭകളിലെ പൗരോഹിത്യ ശ്രേണിയുടെ തലപ്പത്തുള്ളവർ കാതോലിക്കോസ് എന്ന് അറിയപ്പെടാൻ തുടങ്ങി.
പേർഷ്യൻ സഭയുടെ തലവൻ പാപ്പാ ബാർ ആഹായ് ക്രി വ 291-ൽ ഈ നാമം സ്വീകരിച്ചതായി കരുതപ്പെടുന്നു.
പിന്നീട് നടന്ന നിഖ്യ സുന്നഹദോസ് ഈ സ്ഥാനത്തിന് സ്ഥിരത നൽകി.
ആദ്യകാലത്ത് പേർഷ്യയിലെ പ്രാദേശിക സഭയുടെ അധ്യക്ഷന്മാർ മാത്രമാണ് ഈ സ്ഥാനപ്പേരിൽ അറിയപ്പെട്ടിരുന്നതെങ്കിലും ക്രമേണ പാത്രിയർക്കീസുമാരുമായി  വിധേയപ്പെട്ട് നിൽക്കുന്ന പ്രാദേശിക സഭകളിലെ പ്രധാന മെത്രാപ്പോലീത്തമാർക്കും ഈ സ്ഥാനം നൽകപ്പെട്ടു തുടങ്ങി.
ഇപ്പോൾ ഓർത്തഡോക്സ് സഭകളുടെ തലവന്മാർക്ക് പുറമേ കത്തോലിക്കാസഭയിലെ സ്വയം ഭരണാധികാരമുള്ള ചില പൗരസ്ത്യ വ്യക്തിസഭകളുടെ തലവന്മാരും ഈ സ്ഥാനനാമത്തിൽ അറിയപ്പെടാറുണ്ട്.
കാതോലിക്ക സ്ഥാനം മലങ്കര സഭയിൽ
1912-ൽ മലങ്കര ഓർത്തഡോക്സ് സഭയുടെ മേലധ്യക്ഷൻ പൗരസ്ത്യ കാതോലിക്കോസ് എന്ന സ്ഥാനനാമം സ്വീകരിച്ചതോടെ ആദ്യമായി കാതോലിക്കോസ് പദവി മലങ്കര സഭ സമൂഹത്തിൽ നിലവിൽ വന്നു.
മലങ്കര സഭ മുഴുവനായും ഇത് അംഗീകരിക്കാതിരുന്നതിനെ തുടർന്ന് സഭ രണ്ടായി പിളരുകയും പിന്നീട് 1958-വരെ ഈ പിളർപ്പ് നിലനിൽക്കുകയും ചെയ്തു.
1964-ൽ ഇരു വിഭാഗങ്ങളും ചേർന്ന് ഒരു കാതോലിക്കയെ വാഴിച്ചിരുന്നു.
എന്നാൽ 1975-ൽ വീണ്ടും സഭ പിളർന്നപ്പോൾ ഇരുവിഭാഗങ്ങളും ഈ സ്ഥാനത്തേക്ക് രണ്ട് വ്യക്തികളെ ആക്കുകയും ചെയ്തു.
ആ പിളർപ്പിനെത്തുടർന്ന് കേരളത്തിൽ സമാന്തരമാ‍യി രണ്ട് കാതോലിക്കമാരുടെ നിരകൾ ഉണ്ടായി.
മലങ്കര ഓർത്തഡോക്സ് സഭ
1912-ൽ മലങ്കര ഓർത്തഡോക്സ് സഭയുടെ മേലധ്യക്ഷൻ മഫ്രിയാനേറ്റ് എന്ന സ്ഥാനം അന്ത്യോഖ്യയുടെപാത്രിയർക്കീസ് ആയിരുന്ന ഇഗ്നാത്തിയോസ് അബ്ദുൾമിശിഹ സ്ഥാപിച്ചതോടു കൂടി ഈ സ്ഥാനം സഭയിൽ നിലവിൽ വന്നു.
ഇന്ന് മോറാൻ മോർ ബസേലിയോസ്‌ മാർത്തോമാ മാത്യൂസ് തൃതീയൻ ഈ സ്ഥാനം വഹിക്കുന്നു.
യാക്കോബായ സുറിയാനി സഭ
1964-ൽ മലങ്കര സഭയിലെ സമാധാന കാലയളവിൽ ഇഗ്നാത്തിയോസ് യാക്കൂബ് തൃതിയൻ പാത്രിയർക്കീസ് യോജിച്ച സഭയ്ക്കായി ഒരു കാതോലിക്കയെ വാഴിക്കുകയും പിന്നീട് സഭ വീണ്ടും പിളർന്നപ്പോൾ യാക്കോബായ സഭ ഈ സ്ഥാനം നിലനിർത്തി മറ്റൊരു കാതോലിക്കയെ വാഴിക്കുകയും ചെയ്തു.
2002-ലെ പുതുക്കിയ ഭരണക്രമമനുസരിച്ച് യാക്കോബായ സഭയിലെ കാതോലിക്കാമാരുടെ ഔദ്യോഗികമായ സ്ഥാനപ്പേര് ‘ഇന്ത്യയുടെ കാതോലിക്കയും മെത്രാപ്പൊലീത്തൻ ട്രസ്റ്റിയും‘ എന്നതാണ്.
ഇന്ത്യയിലെ സഭയുടെ തലവൻ എന്നതിനു പുറമെ അന്ത്യോഖ്യാ പാത്രിയർക്കീസിനെ തെരഞ്ഞെടുക്കുന്ന സുന്നഹദോസിന്റെ അധ്യക്ഷസ്ഥാനവും വാഴിക്കുവാനുള്ള അവകാശവും കാതോലിക്കയുടേതാണ്.
ആഗോള സുറിയാനി സഭയിൽ രണ്ടാമൻ എന്ന ബഹുമാനസ്ഥാനം കൂടി കാതോലിക്കാ വഹിക്കുന്നു.
ഇന്ന് ആബൂൻ മോർ ബസേലിയോസ്‌ തോമസ്‌ പ്രഥമൻ ഈ സ്ഥാനം വഹിക്കുന്നു സിറോ മലങ്കര സഭ
മുകളിൽ പറഞ്ഞ സഭാവിഭാഗങ്ങളിലെ ഒരു സംഘം വിശ്വാസികൾ കത്തോലിക്ക സഭയുടെ ഭാഗമായപ്പോൾ നിലവിൽ വന്ന മലങ്കര സുറിയാനി കത്തോലിക്ക സഭ, 1995-ൽ സ്വയം ഭരണാവകാശം സിദ്ധിച്ചത് മുതൽ സഭയുടെ മേജർ ആർച്ച്ബിഷപ്പിനെ കാതോലിക്ക എന്ന് കൂടി വിളിച്ചു വരുന്നു.
ഇന്ന് മോറാൻ മോർ ബസേലിയോസ്‌ ക്ലീമിസ് ഈ സ്ഥാനം വഹിക്കുന്നു അവലംബം
ഭൂമിപുത്രി(നോവൽ) ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2024 ഒക്ടോബർ ) ( Learn how and when to remove this message ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭൂമിപുത്രി മലയാള സാഹിത്യകാരൻ വി.യു. രാധാകൃഷ്ണൻ രചിച്ച ഒരു നോവലാണ്.
ഈ കൃതിയിൽ സീതയുടെ കഥ വ്യത്യസ്തമായ ശൈലിയിലാണ് അവതരിപ്പിച്ചിരിക്കുന്നത്.
പതിനെട്ട് അധ്യായങ്ങളിലൂടെ സീതയുടെ ജീവിതത്തിലെ വളർച്ചകളും തിരിച്ചടികളും ചിത്രീകരിച്ചിരിക്കുന്നു.
പ്രകൃതിബിംബങ്ങളാൽ സമൃദ്ധമായ ഒരു കാവ്യാത്മക ആഖ്യാനമാണ് ഭൂമിപുത്രി .
സംക്ഷിപ്ത വിവരണം
സീതാജീവിതത്തിൻറെ കയറ്റിറങ്ങലുകൾ ഉൾക്കൊണ്ട് സരയൂ നദിയുടെ നൈസർഗ്ഗിക ഭംഗിയും ഇതിലൂടെ പ്രതിഫലിപ്പിക്കുന്നു.
സീതാജീവിതത്തിൻറെ വസന്തവും വേനലും പതിനെട്ട് അധ്യായങ്ങളിലൂടെ ആവിഷ്കരിച്ചിരിക്കുന്നു.
വ്യത്യസ്തമായ പ്രകൃതിദൃശ്യങ്ങൾ ഉൾക്കൊള്ളുന്ന കാവ്യാത്മകതയാണ് ഈ കൃതിയുടെ പ്രത്യേകത.
വി.യു. രാധാകൃഷ്ണൻ കേരളത്തിലെ തൃശ്ശൂർ ജില്ലയിലെ പോട്ടോർ വെട്ടിക്കാട്ടുവളപ്പിൽ വി.യു. ഉണ്ണിയുടെയും പരേതയായ എം. മാധവി ടീച്ചറുടെയും മകനായി ജനിച്ചു.
പൂങ്കുന്നം ഗവ.
ഹയർ സെക്കൻഡറി സ്കൂൾ, തിരൂർ സെൻറ് തോമസ് ഹയർ സെക്കൻഡറി സ്കൂൾ, തൃശ്ശൂർ സെൻറ് തോമസ് കോളേജ്, തൃശ്ശൂർ ഗവ.
ഹയർ സെക്കൻഡറി അധ്യാപകനായി സേവനം അനുഷ്ഠിച്ചുവരുന്നു.
പരിസ്ഥിതി വിഷയങ്ങളെക്കുറിച്ച് ആകാശവാണിയിലൂടെ നിരവധി പരിപാടികൾ അവതരിപ്പിച്ചിട്ടുണ്ട്.
രചനകൾ ജന്മനക്ഷത്ര സസ്യങ്ങൾ കൃഷ്ണപ്രിയ സസ്യങ്ങൾ മഹാവൃക്ഷങ്ങൾ സസ്യലോകപര്യടനം വ്യത്യസ്തയിനം സസ്യങ്ങൾ ഔഷധസസ്യലോകം ലിങ്കുകൾ ഔദ്യോഗിക വെബ്സൈറ്റ് (Replace with actual URL if available) ചിത്രഗാലറി ഭൂമിപുത്രി നോവലിന്റെ മുഖചിത്രം, ഡിസൈൻ: ഷബീർ മഞ്ചിയിൽ ബാഹ്യകണ്ണികൾ ↑ മാതൃഭൂമി ദിനപത്രം 2022 ജൂലൈ 17.
കേരള സാഹിത്യ അക്കാദമി പ്രസിഡണ്ടും സാഹിത്യകാരനുമായ വൈശാഖൻ കേരള കാർട്ടൂൺ അക്കാദമി അംഗം മധൂസിന്  നൽകി പ്രകാശനം ചെയ്തു.
കൃഷ്ണം, കൃഷ്ണായനം (നോവൽ) ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കൃഷ്ണം, കൃഷ്ണായനം ([Krishna, Krishnayanam]) വി.യു. രാധാകൃഷ്ണൻ രചിച്ച ഒരു നോവൽ ആണ്.
ഈ കൃതിയിൽ ശ്രീകൃഷ്ണൻ ജീവിതം യാത്രാനുഭവമായി പരിചയപ്പെടുത്തുന്നു.
ജനപ്രിയനായ കൃഷ്ണൻ പ്രകൃതീശ്വരനായതെങ്ങനെയെന്ന് ലളിതമായി അവതരിപ്പിക്കുന്ന ആവിഷ്‌കാരമാണിത്.
എല്ലാ ജീവജാലങ്ങളുടേയും നായകനാകുന്ന കാർവർണ്ണന്റെ സഞ്ചാരപാതകളിലൂടെ വായനക്കാരൻ അനുഭവവേദിയിലേയ്ക്ക് കൊണ്ടുപോകുന്ന നോവലാണ് "കൃഷ്ണം, കൃഷ്ണായനം".
രചനയുടെ വിശദാംശങ്ങൾ **കൃതി**: കൃഷ്ണം, കൃഷ്ണായനം **കർത്താവ്**: വി.യു. രാധാകൃഷ്ണൻ **പുറച' സൃഷ്ടാവ്**: കെ.കെ. അജിത്കുമാർ **രാജ്യം**: ഇന്ത്യ **ഭാഷ**: മലയാളം **സാഹിത്യവിഭാഗം**: നോവൽ **പ്രസാധകർ**: സാഹിത്യ പബ്ലിക്കേഷൻസ് **ISBN**: 9789391632238 എഴുത്തുകാരൻറെ ജീവചരിത്രം
വി.യു. രാധാകൃഷ്ണൻ തൃശൂർ ജില്ലയിലെ പോ'ർ വെട്ടിക്കാട്ടുവളപ്പിൽ വി.യു. ഉണ്ണിയുടെയും പരേതയായ എം.മാധവി ടീച്ചറുടെയും മകനായി ജനിച്ചു.
ഹയർ സെക്കണ്ടറി സ്‌കൂൾ, തിരൂർ സെന്റ് തോമസ് ഹയർ സെക്കണ്ടറി സ്‌കൂൾ, തൃശൂർ സെന്റ് തോമസ് കോളേജ്, തൃശൂർ ഗവ.
ട്രെയിനിങ് കോളേജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി.
എം.എസ്.സി., ബി.എഡ്.
ബിരുദധാരി, ജേർണലിസത്തിൽ പി.ജി.ഡിപ്ലോമ നേടിയ അദ്ദേഹം ഹയർ സെക്കണ്ടറി അധ്യാപകനായി ജോലി ചെയ്യുന്നു.
പരിസ്ഥിതി വിഷയങ്ങളെക്കുറിച്ച് ആകാശവാണിയിലും ആനുകാലികങ്ങളിലും ലേഖനങ്ങൾ എഴുതിയിട്ടുണ്ട്.
മറ്റു പ്രധാന കൃതികൾ ജന്മനക്ഷത്ര സസ്യങ്ങൾ കൃഷ്ണപ്രിയ സസ്യങ്ങൾ മഹാവൃക്ഷങ്ങൾ ഔഷധ സസ്യലോകം വിവിധയിനം സസ്യങ്ങൾ സസ്യലോകപര്യടനം ഭൂമിപുത്രി (നോവൽ) ഇരിപ്പിടങ്ങൾ (കഥാസമാഹാരം) മകപ്പിറവി (ചെറുകഥാസമാഹാരം) ബാഹ്യകണ്ണികൾ ↑ https://newspaper.mathrubhumi.com/thrissur/news/thrissur-1.8178361 ↑ https://www.saikathambooks.com/index.php?route=product/manufacturer/info manufacturer_id=646 ↑ മാതൃഭൂമി ദിനപത്രം 2023 ജനുവരി 4.
ഡോക്ടർ പി.വി.കൃഷ്ണൻ നായർ കവയത്രി വി.കെ രാജശ്രീക്ക്  നൽകി പ്രകാശനം ചെയ്തു.
↑ https://newstaglive.com/krishnam-krishnayanam-book-released/ .
ഫഖ്റ യൂനുസ് ഇംഗ്ലീഷ് വിലാസം https://ml.wikipedia.org/wiki/Fakhra_Younus
ആസിഡ് ആക്രമണത്തിന് ഇരയായ ഒരു പാകിസ്ഥാൻ സ്ത്രീയാണ് ഫഖ്റ യൂനുസ് ( ഉർദു : فاخرہ یونس ; 1979 - 17 മാർച്ച് 2012).
ആസിഡ് ആക്രമണം മൂലം അവരുടെ മുഖത്തിന് ഗുരുതരമായി പരിക്കേൽക്കുകയും, തുടർന്ന് 10 വർഷത്തിനിടെ 39 ശസ്ത്രക്രിയകൾ നടത്തേണ്ടി വരികയും ചെയ്തു.
33-ാം വയസ്സിൽ അവർ ആത്മഹത്യ ചെയ്തു.
മുൻ ഗവർണറും പാകിസ്ഥാനിലെ ഏറ്റവും വലിയ പ്രവിശ്യയായ പഞ്ചാബിന്റെ മുഖ്യമന്ത്രിയുമായ ഗുലാം മുസ്തഫ ഖറിന്റെ മകനും, തന്റെ ഭാവി ഭർത്താവുമായ ബിലാൽ ഖറിനെ കണ്ടുമുട്ടുന്ന സമയത്ത് പാക്കിസ്ഥാനിലെ ഒരു റെഡ് ലൈറ്റ് ഡിസ്ട്രിക്റ്റിലെ ഒരു നർത്തകിയായിരുന്നു യൂനുസ്.
മൂന്ന് വർഷത്തിന് ശേഷം അവർ വിവാഹിതരായി.
വിവാഹ ശേഷം തന്നെ ശാരീരികമായും വാക്കാലും ഉപദ്രവിച്ചെന്ന് പറഞ്ഞ് യൂനുസ് അദ്ദേഹവുമായി പിരിഞ്ഞു.
പിന്നീട് 2000 മെയ് മാസത്തിൽ ഭർത്താവ് തന്നെ സന്ദർശിക്കുകയും മറ്റൊരു പുരുഷനിൽ നിന്നുള്ള തന്റെ 5 വയസ്സുള്ള മകന്റെ സാന്നിധ്യത്തിൽ അവരുടെ മേൽ ആസിഡ് ഒഴിക്കുകയും ചെയ്തുവെന്ന് അവർ അവകാശപ്പെട്ടു.
തന്റെ പേരിലുള്ള മറ്റാരോ ആണ് അക്രമിയെന്ന് ഖാർ അവകാശപ്പെട്ടു.
സംഭവത്തിലെ എല്ലാ കുറ്റങ്ങളിൽ നിന്നും അദ്ദേഹത്തെ വെറുതെ വിട്ടു.
ഖാറിന്റെ രണ്ടാനമ്മ തെഹ്മിന ദുറാനിയാണ് യൂനസിനെ ചികിത്സയ്ക്കായി ഇറ്റലിയിലെ റോമിലേക്ക് അയച്ചത്.
തുടക്കത്തിൽ അവർക്ക് വിസ നിഷേധിച്ചെങ്കിലും പൊതുജനങ്ങളുടെ സമ്മർദ്ദത്തെത്തുടർന്ന് ഇറ്റലിയിലേക്ക് പോകാൻ അവരെ അനുവദിച്ചു.
ദുറാനി ഇറ്റാലിയൻ സൗന്ദര്യവർദ്ധക സ്ഥാപനമായ സെന്റ് ആഞ്ചലിക്കിനെയും ഇറ്റാലിയൻ ഗവൺമെന്റിനെയും അവരുടെ ചികിത്സയ്ക്കായി ഏർപെടുത്തി.
ക്ലാരിസ് ഫെല്ലിയുടെ നേതൃത്വത്തിലുള്ള ഒരു ഇറ്റാലിയൻ എൻ‌ജി‌ഒ ആയ സ്മൈൽ എഗെയ്ൻ അംഗഭംഗം വന്ന സ്ത്രീകളുടെ പരിചരണത്തിൽ സഹായിക്കാൻ പാകിസ്ഥാനിൽ പ്രവേശിച്ചു.
ഇറ്റലിയിലെ റോമിലെ ഒരു കെട്ടിടത്തിന്റെ ആറാം നിലയിൽ നിന്ന് ചാടിയാണ് യൂനുസ് ആത്മഹത്യ ചെയ്തത്.
അവരുടെ മൃതദേഹം ദുറാനി പാകിസ്ഥാനിലേക്ക് തിരികെ കൊണ്ടുവന്നു.
ഖരദറിലെ ഈദി വസതിയിൽ യൂനസിന്റെ മയ്യിത്ത് നമസ്‌കാരം നടന്നു.
അവരെ പാകിസ്ഥാനിലെ കറാച്ചിയിൽ ഡിഫൻസ് ഏരിയയിൽ അടക്കം ചെയ്തു.
അവരുടെ ആക്രമണവും വിചാരണയും ആത്മഹത്യയും അന്താരാഷ്ട്ര ശ്രദ്ധ നേടുകയും പാക്കിസ്ഥാനിലെ ആസിഡ് ആക്രമണത്തിന് ഇരയായവരുടെ ദുരവസ്ഥ ഉയർത്തിക്കാട്ടുകയും ചെയ്തു.
2007 നും 2016 നും ഇടയിൽ രാജ്യത്ത് 1,375 ആസിഡ് ആക്രമണങ്ങൾ നടന്നു.
ഏകദേശം 153 പ്രതിവർഷം; എന്നിരുന്നാലും ഇതിൽ 56% മാത്രമാണ് യഥാർത്ഥത്തിൽ സ്ത്രീകൾ ഇരകളാകുന്നത്.
നിരൂപക പ്രശംസ നേടിയ ഡോക്യുമെന്ററി ചിത്രമായ സേവിംഗ് ഫേസിൽ (2012) അവരെ ഫീച്ചർ ചെയ്തു, ആത്മഹത്യയ്ക്ക് ഒരു മാസം മുമ്പ് രാജ്യത്തെ ആദ്യത്തെ ഓസ്കാർ അവാർഡ് ഇതിന് ലഭിച്ചു.
അവരുണ്ടാക്കിയ അവബോധത്തിന്റെ ഫലമായി ആസിഡ് ആക്രമണങ്ങൾ രാജ്യത്ത് തുടർച്ചയായി കുറഞ്ഞു.
2016 ലും 2017 ലും ആസിഡ് ആക്രമണത്തിന് ഇരയായവരുടെ എണ്ണം 71 ആയിരുന്നു, അതേസമയം 2018 നും 2019 നും ഇടയിൽ ആസിഡ് എറിയുന്നതുമായി ബന്ധപ്പെട്ട കേസുകൾ 62 ആയി കുറഞ്ഞു.
"ആജീവനാന്ത ശാരീരികവും മാനസികവുമായ വൈകല്യങ്ങൾ പലപ്പോഴും അഭിമുഖീകരിക്കുന്ന ആസിഡ് പൊള്ളലേറ്റ ഇരകൾക്ക് സൗജന്യ വൈദ്യചികിത്സയും പുനരധിവാസവും വാഗ്ദാനം ചെയ്യുന്ന" ഏറ്റവും പുതിയ ആസിഡ് ആൻഡ് ബേൺ ക്രൈം ബിൽ (2017) ഉൾപ്പെടെ പിന്നീട് പ്രാബല്യത്തിൽ വന്നു.
യൂനുസ് നേരിട്ട് പങ്കെടുത്ത സിനിമ അത്തരം നിയമനിർമ്മാണം മുന്നോട്ട് കൊണ്ടുവരുന്നതിനും പാർലമെന്റ് പാസാക്കുന്നതിനും സഹായിച്ചു.
അവലംബം പുറം കണ്ണികൾ https://web.archive.org/web/20120326205334/http://images.thenews.com.pk/24-03-2012/ethenews/e-99279.htm
വിൽസൺ ചേന്നനാട്ടിൽ
Wilson Chennanattil ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മാർച്ച് മുതൽ തുടരുന്നു.
പ്രശസ്ത ക്രിസ്തീയ ഗാന രചയിതാവും ഗായകനും  സംഗീത സംവിധായകനും ആണ് വിൽസൺ ചേന്നനാട്ടിൽ.
മലയാള ക്രൈസ്തവ ഗാന ചരിത്രത്തിൽ മറക്കാനാവാത്ത നിരവധി ഉണർവും പ്രത്യാശയും നിറഞ്ഞ ഗാനങ്ങളുടെ രചനയും സംഗീതവും നിർവഹിച്ചു.
അദ്ദേഹം എഴുതിയ 300ഇൽ പരം ഗാനങ്ങളിൽ ചില ഗാനങ്ങൾ പ്രശസ്തമാണ്.
സീയോൻ യാത്രയതിൽ മനമെ, ഉണർവ്വിൻ വരം ലഭിപ്പാൻ, എല്ലാം നന്മയ്ക്കായി സ്വർഗ്ഗ താതൻ ചെയ്തിടുന്നു, നിൻ ദാനം ഞാൻ അനുഭവിച്ചു, ഭൂവാസികളെ യഹോവയ്ക്കർപ്പിടുവീൻ, നല്ലൊരു ദേശം എത്ര സുന്ദര ദേശം, യേശു യേശു മാത്രമെൻ ജീവിതത്തിൻ ആശയെ, മധ്യകാശതിങ്കൽ മണിപ്പന്തലിൽ, കഷ്ട്ടങ്ങൾ സാരമില്ല കണ്ണുനീർ സാരമില്ല , മഹിമ കണ്ട സാക്ഷികളെ, യാക്കോബിൻ വല്ലഭന്റെ ഭുജബലതാൽ, ഹല്ലേലുയ്യ സ്തുതി ഗീതം എൻറെ നാവിൽ, ജനമേ എല്ലാ കാലത്തും, ഇത്രത്തോളം ജയം തന്ന ദൈവത്തിന് സ്തോത്രം, അഭിഷേകം അഭിഷേകം പരിശുദ്ധാത്മാവിന്റെ, നിന്റെ യഹോവ നിനക്ക് നിത്യ പ്രകാശം, കൃപ ലഭിചോരെല്ലാം സ്തുതിച്ചിടട്ടെ, രാജാവ്‌ ഉള്ളിടത് രാജാ കോലഹലമുണ്ട്, ദൈവത്താൽ അസാധ്യമായതൊന്നുമില്ലല്ലോ, ശാന്ത തുറമുഖം അടുത്തൂ നമ്മെ ജയോൽസവമായി വഴി നടത്തുന്ന, കർത്താവിൻ വരവിൽ നമ്മെ എടുത്തീടുമ്പോൾ തുടങ്ങിയവ അവയിൽ ചിലത് മാത്രമാണ്.
1952 മേയ് മാസം 2നു ചെങ്ങന്നൂർ അങ്ങാടിക്കൽ തെക്ക് ചേന്നനാട്ടിൽ സുവിശേഷകൻ ചാക്കോ മത്തായി യുടെയും സാറാമ്മ ചാക്കോ യുടെയും 7 മക്കളിൽ മൂന്നാമനായി ജനനം.
പ്രാധമിക സ്കൂൾ വിദ്യാഭ്യാസത്തിനു ശേഷം മാവേലിക്കര ബിഷപ്പ് മൂർ കോളേജിൽ നിന്നും മലയാള സാഹിത്യത്തിൽ  1975ൽ ബിരുദം പാസ്സായി.
തുടർന്ന് റവ: സീ ടീ എബ്രഹാമിനോപ്പം Priority One India എന്ന ചെങ്ങന്നൂർ കേന്ദ്രമായ പ്രവർത്തിച്ച  സുവിശേഷ പ്രസ്ഥാനത്തിൽ പങ്കാളിയായി.
1980ൽ സ്പെഷ്യൽ വില്ലജ് ഓഫീസർ ആയി കേരള സർക്കാർ സർവീസിൽ പ്രവേശിച്ചു.
1984ഇൽ എൽസി വിൽ‌സനെ വിവാഹം ചെയ്തു.
1990ഇൽ സർക്കാർ സർവീസിൽ നിന്നും സ്വയം വിരമിച്ച് 1996 വരെ തന്റെ ജീവിത പങ്കാളിയോടും കുഞ്ഞുങ്ങളോടുമോപ്പം സൗദി അറേബ്യയുടെ പ്രദേശത്ത് ഔദ്യോഗിക വിദേശ വാസം നയിച്ചു.
1997 മുതൽ "WILSON CHORUS FOR CHRIST" എന്ന ക്രിസ്തീയ സംഗീത വിഭാഗത്തിന് രൂപം  നൽകി പൂർണ്ണ സുവിശേഷ വേലയിൽ  വ്യാപ്രിതനായിരിക്കുന്നു.
ഗാനരചനയും സംഗീത സംവിധാനവും
1978 മുതൽ പ്രത്യാശ നൽകുന്ന  അനേകം  ഗാനങ്ങൾ എഴുതുവാനും സംഗീതം ചെയ്യുവാനും തുടങ്ങി.
ആ ഗാനങ്ങൾ മാരാമൺ കൺവെൻഷൻ  മുഖേനെയും ആകാശവാണി സംപ്രേഷണം മുഖേനെയും  വളരെയധികം പ്രചാരം ലഭിക്കുവാൻ ഇടയായി.
ഗാനരചനയുടെ ആരംഭ കാലം മുതൽ പ്രഗല്ഭ ക്രിസ്തീയ സംഗീതജ്ഞനായ  (ദിവംഗതനായ) റവ: എബ്രഹാം ലിങ്കൻ   അച്ചൻറെയും ,  1980 - 90 കാലയളവിൽ താൻ ക്വയർ മാസ്റ്റർ ആയി പ്രവർത്തിച്ച മുളക്കുഴ സെന്റ്‌  തോമസ്‌   മാർത്തോമ്മാ ചർച്ച് ഗായക സംഘ അംഗങ്ങളുടെയും അകമഴിഞ്ഞ പ്രോത്സാഹനം ലഭിക്കുകയുണ്ടായി.
1980 - 90 തന്റെ ഗാനരചനയുടെ ആദ്യ കാലഘട്ടത്തിൽ അദ്ദേഹം രചിച്ച ഗാനങ്ങൾ എല്ലാം ആദ്യം ആലപിച്ചിരുന്നത് മുളക്കുഴ സെന്റ്‌  തോമസ്‌   മാർത്തോമ്മാ ചർച്ച് ഗായക സംഘമാണ് .
പ്രസിദ്ധീകരണങ്ങളും പുരസ്കാരങ്ങളും
1997 മുതൽ 20 ഓളം വാള്യങ്ങളിൽ തന്റെ മിക്ക പാട്ടുകളും ഉൾപ്പെടുത്തി ഓഡിയോ സീ ഡി യും 8 ഓളം വാള്യങ്ങളിൽ വീഡിയോ സീ ഡിയും പ്രസിദ്ധീകരിക്കുകയുണ്ടായി.
വിവിധ ക്രിസ്തീയ സംഘടനകൾ ക്രൈസ്തവ  ഗാനകൈരളിക്ക്‌ നൽകിയ മികച്ച സംഭാവനകളെ മാനിച്ച് അദ്ദേഹത്തിന് നിരവധി ഉപഹാരങ്ങളും പുരസ്കാരങ്ങളും ദേശത്ത് നിന്നും വിദേശത്ത് നിന്നും നൽകി ആദരിച്ചു.
കൊച്ചിയുടെ അയൽപ്രദേശങ്ങൾ
കേരളത്തിലെ കൊച്ചി നഗരത്തിലെ പ്രധാന പ്രദേശങ്ങളുടെയും അയൽപ്രദേശങ്ങളുടെയും പട്ടികയാണ് ഇത്.
കൊച്ചിയുടെ കിഴക്കൻ ഭാഗം പ്രധാനമായും എറണാകുളം എന്നും വെണ്ടുരുത്തി പാലത്തിന് ശേഷമുളഅള നഗരത്തിന്റെ പടിഞ്ഞാറൻ ഭാഗം പടിഞ്ഞാറൻ കൊച്ചി എന്നും അറിയപ്പെടുന്നു.
കുമ്പളം , മട്ടാഞ്ചേരി , ഫോർട്ട് കൊച്ചി എന്നീസ്ഥലങ്ങളെല്ലാം പടിഞ്ഞാറൻ കൊച്ചിയിലാണ് സ്ഥിതിചെയ്യുന്നത്.
വടക്കൻ കൊച്ചി പച്ചളം എളമക്കര ചേരാനല്ലൂർ പാലാരിവട്ടം എടപ്പള്ളി കലൂർ കളമശ്ശേരി മദ്ധ്യ കൊച്ചി മറൈൻ ഡ്രൈവ്, കൊച്ചി ഹൈക്കോടതി ജംഗ്ഷൻ തേവര പനമ്പിള്ളി നഗർ ഗാന്ധി നഗർ, കൊച്ചി രവിപുരം പച്ചളം കത്രികടവ് തമ്മനങ്ങാടി കടവന്ത്ര കലൂർ കരണകോടം എറണാകുളം നോർത്ത് എറണാകുളം സൌത്ത് കലാഭവൻ റോഡ് പടിഞ്ഞാറൻ കൊച്ചി വില്ലിങ്ടൺ ദ്വീപ് ഫോർട്ട് കൊച്ചി മട്ടാഞ്ചേരി തൊപ്പുംപടി പല്ലുരുത്തി ചെല്ലാനം കുമ്പളങ്ങി കട്ടിപ്പറമ്പ് ദക്ഷിണ കൊച്ചി കുണ്ടന്നൂർ എടക്കോച്ചി മറാട് തൈക്കൂടം മെട്രോ നിലയം ചമ്പക്കര കിഴക്കൻ കൊച്ചി കാക്കനാട് വെന്നല തൃക്കാക്കര വൈറ്റില തൃപ്പൂണിത്തുറ പിറവം കൊച്ചി പ്രാന്തപ്രദേശം
കൊച്ചിയുടെ പ്രാന്തപ്രദേശങ്ങളിൽ തൃശൂർ , ആലപ്പുഴ ജില്ലകളിലെ ചില സ്ഥലങ്ങളും ഉൾപ്പെടുന്നു.
ഗ്രേറ്റർ കൊച്ചി എന്നാണ് കൊച്ചി പ്രാന്തപ്രദേശങ്ങൾ പൊതുവെ അറിയപ്പെടുന്നത്.
കൊച്ചിയിലെ വടക്കൻ പ്രാന്തപ്രദേശങ്ങൾ ആലുവാ അങ്കമാലി വടക്കൻ പറവൂർ ഏലൂർ കൂനമ്മാവ് വടുതല കൊച്ചിയുടെ പടിഞ്ഞാറൻ പ്രാന്തപ്രദേശം വൈപിൻ ദ്വീപ് ചെറി കൊച്ചിയുടെ തെക്കൻ പ്രാന്തപ്രദേശങ്ങൾ കുമ്പളം ഉദയംപേരൂർ പനങ്ങാടി എരമല്ലൂർ വൈക്കം കൊച്ചിയുടെ കിഴക്കൻ പ്രാന്തപ്രദേശങ്ങൾ കോതമംഗലം പെരുമ്പാവൂർ എറൂർ തിരുവങ്കുളം കോലഞ്ചേരിയിൽ മാമ്മല കിഴക്ക് കമ്പളം പിറവം മുളന്തുരുത്തി ചോറ്റാനിക്കര സാറ്റലൈറ്റ് ടൌണുകൾ കോതമംഗലം മൂവാറ്റുപുഴ ചാലക്കുടി കൊടുങ്ങല്ലൂർ ചേർത്തല തൊടുപുഴ പെരുമ്പാവൂർ കൊച്ചിയിലെ പ്രധാന റോഡുകൾ മഹാത്മാഗാന്ധി റോഡ് സഹോദരൻ അയ്യപ്പൻ റോഡ് ചിറ്റൂർ റോഡ് ഷൺമുഖം റോഡ് കൊച്ചി ബൈപാസ് കലാഭവൻ റോഡ് ബാനർജി റോഡ് പാർക്ക് അവന്യൂ സീപോർട്ട്-എയർപോർട്ട് റോഡ് ഇന്റർനാഷണൽ കണ്ടെയ്നർ ടെർമിനൽ റോഡ് ഇൻഫോപാർക്ക് എക്സ്പ്രസ് വേ അവലംബം
ടൺകിൻസ്കി ദേശീയോദ്യാനം
തെക്കുകിഴക്കൻ സൈബീരിയയിൽ സ്ഥിതിചെയ്യുന്ന ഒരു ദേശീയോദ്യാനമാണ് ടൺകിൻസ്കി ദേശീയോദ്യാനം ( റഷ്യൻ : Тункинский).
ഇർകുട്ട് നദീതടം കേന്ദ്രീകരിച്ച് സ്ഥിതിചെയ്യുന്ന ഒരു പർവ്വതപ്രദേശത്തെ മുഴുവനായും ഉൾക്കൊള്ളുന്ന ഈ ദേശിയോദ്യാനം (ഇത് തുങ്ക താഴ്‌വര എന്ന പേരിലും അറിയപ്പെടുന്നു), ബൈകാൽ തടാകത്തിന്റെ തെക്കുപടിഞ്ഞാറ് ഭാഗത്തെ വിള്ളൽ താഴ്‌വരയിൽ നിന്ന് മംഗോളിയയുടെ അതിർത്തിയിലേയ്ക്കുവരെ വ്യാപിച്ചുകിടക്കുന്നു.
താഴ്വരയുടെ വടക്കുഭാഗത്തും പടിഞ്ഞാറു ഭാഗത്തും സയാൻ പർവതനിരകളുടെ കിഴക്കേയറ്റമാണുള്ളത്.
ദേശീയോദ്യാനത്തിന്റെ കിഴക്ക് ഭാഗത്ത് നിമ്ന്ന ഖമർ-ദബാൻ പർവതനിരകളാണുള്ളത്.
ഏകദേശം 1,183,662 ഹെക്ടർ (2,924,893 ഏക്കർ; അല്ലെങ്കിൽ 11,837ചതുരശ്ര കിലോമീറ്റർ; 4,570 ചതുരശ്ര മൈൽ) ഭൂവിസ്തൃതിയുള്ള ഈ ദേശീയോദ്യാനം റഷ്യയിലെ റിപ്പബ്ലിക് ഓഫ് ബുറിയേഷ്യയിലെ ടങ്കിൻസ്കി ജില്ലയുടെ മുഴുവൻ ഭാഗത്തേയും ഉൾക്കൊള്ളുന്നു.
"തുങ്ക ആൽപ്സ്" റഷ്യയിലെ ഇർകുട്സ്ക് നഗരത്തിൽ നിന്ന് ഏകദേശം 200 കിലോമീറ്റർ തെക്കുപടിഞ്ഞാറായി കിടക്കുന്നു.
വിള്ളലുകളുടെയും ഗ്ലേഷ്യൽ താഴ്‌വരകളുടെയും പർവതങ്ങളുടെയും ചില നാടകീയമായ പ്രകൃതിദൃശ്യങ്ങൾ, ചൂടുനീരുറവകൾ , പർവത പുൽമേടുകൾ, വെള്ളച്ചാട്ടങ്ങൾ , കൂടാതെ നിരവധി അനുബന്ധ ആവാസവ്യവസ്ഥകൾ എന്നിവ ഈ ദേശീയോദ്യാനത്തിൽ ഉൾപ്പെട്ടിരിക്കുന്നു.
ടൈഗ , സ്റ്റെപ്പി, ആൽപൈൻ വനം, തടാക പരിസ്ഥിതി വ്യവസ്ഥകൾ എന്നിവയുടെ സംഗമസ്ഥാനത്താണ് ദേശീയോദ്യാനം കാണപ്പെടുന്നത്.
സൈബീരിയയിലെ രണ്ട് വലിയ തടാകങ്ങളായ ബൈകാൽ തടാകം , ഖോവ്സ്ഗോ തടാകം എന്നിവയ്ക്കിടയിലാണ് ടുങ്കിൻസ്കിയും തുങ്ക താഴ്വരയും സ്ഥിതിചെയ്യുന്നത്.
ഈ പ്രദേശത്തെ പർവ്വതനിരകളുടെ ഉയരം 668 മീറ്റർ (2,192 അടി) മുതൽ 3,172 മീറ്റർ (10,407 അടി) വരെയാണ്.
കൃഷിക്ക് അനുയോജ്യമായ ഫലഭൂയിഷ്ഠമായ മണ്ണുള്ളതും പരന്നതുമാണ് ഈ മധ്യ താഴ്വര.
താഴ്‌വരയിൽ നിരവധി ചെറിയ വാസസ്ഥലങ്ങളുള്ളതിൽ, ഭൂരിഭാഗവും തദ്ദേശീയ ജനതയായ സൈബീരിയൻ ബുറിയാത്ത് ജനങ്ങൾ അധിവസിക്കുന്നു.
ജൈവവൈവിധ്യമാർന്നതും ഒറ്റപ്പെട്ടതുമായ ഒരു ദേശീയോദ്യാനമെന്ന നിലയിൽ, വൈവിധ്യമാർന്ന മൃഗങ്ങളുടെ ആവാസ കേന്ദ്രമായ ടൺകിൻസ്കിയിൽ 305-ലധികം കശേരുകികളെ തിരിച്ചറിഞ്ഞിട്ടുള്ളതിൽ 62 എണ്ണവും അപൂർവവും വംശനാശഭീഷണി നേരിടുന്നവയുമാണ്.
വംശനാശഭീഷണി നേരിടുന്ന ഇനങ്ങളിൽ ഹിമപ്പുലിയും (ഉദ്യാന പരിധിയുടെ വടക്കേയറ്റത്ത് സ്ഥിരീകരിക്കപ്പെട്ട സാന്നിധ്യമുണ്ട്), ഏഷ്യാറ്റിക് കാട്ടു നായയും (ധോൾ, അല്ലെങ്കിൽ കുവോൻ ആൽപിനസ്) ദേശീയോദ്യാന പരിധിയുടെ വടക്കേയറ്റത്തും ഉൾപ്പെടുന്നു.
സയാൻ പർവതനിരകളുടെ അടിവാരത്തിൽ സ്ഥിതി ചെയ്യുന്ന ചെറിയ സ്പാ റിസോർട്ട് പട്ടണമായ അർഷാൻ, കാർബണേറ്റ് ധാതു നീരുറവകൾക്ക് പേരുകേട്ടതാണ്.
ഹോട്ടലുകൾ, കുളിമുറികൾ, കഫേകൾ എന്നിവയുൾപ്പെടെ നഗരത്തിൽ വികസിപ്പിക്കപ്പെട്ട അടിസ്ഥാന സൗകര്യങ്ങളുണ്ട്.
ബാക്ക്പാക്കിംഗ് , കയാക്കിംഗ്, പർവതാരോഹണം, റോക്ക് ക്ലൈംബിംഗ് എന്നിവയ്ക്ക് ഈ പ്രദേശം പേരുകേട്ടതാണ്.
അർഷാൻ പട്ടണത്തിന് സമീപത്തെ ബോധിധർമ്മ ഡാറ്റ്സൺ ദേശീയോദ്യാനത്തിൻറെ അതിർത്തികൾ ടൺകിൻസ്‌കി ജില്ലയുടെ അതിർത്തിയുമായി ബന്ധപ്പെട്ടിരിക്കുന്നു.
ഉദ്യാനത്തിലെ നാശം സംഭവിച്ച ഒരു അഗ്നിപർവ്വതം (താൽസ്കായ) പശ്ചാത്തലത്തിൽ കിഴക്കൻ സയാൻ പർവതനിരകളോടെ ഇർകുട്ട് നദി.
ഭൂഖണ്ഡാന്തര കാലാവസ്ഥയാണ് (കോപ്പൻ ക്ലാസിഫിക്കേഷൻ Dwc സബാർട്ടിക് കാലാവസ്ഥ: വരണ്ട ശൈത്യകാലം, തണുത്ത വേനൽ, തണുത്ത ശൈത്യം എന്നിവയുള്ള മഞ്ഞുകാല കാലാവസ്ഥ).
പ്രതിവർഷം 595 മില്ലീമീറ്റർ മഴ ഇവിടെ ലഭിക്കുന്നു (പരമാവധി വേനൽക്കാലത്ത്).
അവലംബം Tunkinsky National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അക്രിഫ്ലേവിൻ ഇംഗ്ലീഷ് വിലാസം https://ml.wikipedia.org/wiki/Acriflavine
അക്രിഡിൻ-വ്യുത്പന്നങ്ങളിൽപ്പെട്ട ഒരു ചായമാണ് അക്രിഫ്ലേവിൻ .
ബാഹ്യ  അണുനാശിനി  ആയി ഉപയോഗിക്കുന്നു.
ഓറഞ്ചു നിറത്തിലോ , ബ്രൌൺ നിറത്തിലോ ഉള്ള  പൊടി.
ശ്വസിക്കുന്നതും കണ്ണിൽ വീഴുന്നതും ദോഷകരം.
അക്രിഡിൻ-ചായങ്ങളെക്കുറിച്ചു പഠനം നടത്തുന്നതിനിടയിൽ പോൾ ഏർളിച്ച് (Paul Ehrlich ) എന്ന ജർമ്മൻ വൈദ്യ ഗവേഷകൻ 1912-ൽ ഈ പദാർഥം കണ്ടുപിടിച്ചു.
ഒന്നാം ലോകമഹായുദ്ധ കാലത്ത് ട്രിപ്പാനോസോമ (Trypanosoma) എന്ന സൂക്ഷ്മാണുജീവി നിമിത്തമുണ്ടാകുന്ന ആഫ്രിക്കൻ  നിദ്രാരോഗം (Sleeping sickness : Trypanosomiasis ) തടയുന്നതിന് ഔഷധമായി ഇത് ആദ്യം ഉപയോഗിക്കപ്പെട്ടു.
സൂക്ഷ്മാണുക്കളുടെ വളർച്ച തടയുവാൻ ശക്തിയുണ്ടെന്ന് മനസ്സിലായതോടെ ആന്റിസെപ്റ്റിക്കായും പ്രയുക്തമായിത്തുടങ്ങി.
പൊതുവിൽ ഇതു ഗ്രാം നെഗറ്റീവ് (Gram Negative) അണുപ്രാണികൾക്കു മാരകമായ പദാർഥമാണ്.
അക്വേറിയത്തിൽ വളർത്തുന്ന മത്സ്യങ്ങളിൽ ഉണ്ടാകുന്ന കുമിൾ (fungus ) രോഗത്തിന് ഇതിന്റെ നേർപ്പിച്ച ലായനി വളരെ ഫലപ്രദമാണ് .
അവലബം http://www.novalek.com/kordon/Acriflavine/index.htm http://www.britannica.com/EBchecked/topic/4125/acriflavine http://www.chemicalland21.com/lifescience/phar/ACRIFLAVINE%20HYDROCHLORIDE.htm http://www.pesticideinfo.org/Detail_Chemical.jsp?
Rec_Id=PC34124 en.wikipedia: Acriflavine കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്രിഫ്ലേവിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഗ്ലൂക്കോസ് ഇംഗ്ലീഷ് വിലാസം https://ml.wikipedia.org/wiki/Glucose
മനുഷ്യശരീരത്തിൽ ) ഊർജ്ജോൽപ്പാദനത്തിന് സഹായിക്കുന്ന ഏറ്റവും ലഘുവായ കാർബോഹൈഡ്രേറ്റാണ് ഗ്ലൂക്കോസ് ( / ˈ ɡ l uː k oʊ s / അല്ലെങ്കിൽ /- k oʊ z / ; C 6 H 12 O 6 , ഡി -ഗ്ലൂക്കോസ് , ഡെക്സ്ട്രോസ് , ഗ്രേപ്പ് ഷുഗർ എന്നും അറിയപ്പെടുന്നു.).
കോശങ്ങൾ ഇതിനെ പ്രഥമ ഊർജ്ജമായി ഉപയോഗിക്കുന്നു .
ഇതിനെ വിഘടിപ്പിക്കുവാൻ സാധ്യമല്ല.
ഇതിൽ ഹൈഡ്രജന്റേയും , ഓക്സിജന്റേയും അംശബന്ധം 2:1 ആണ്.
രാസസൂത്രം C 6 H 12 O 6 ആധിക്യം വരുത്തുന്ന രോഗങ്ങൾ പ്രമേഹം
രക്തത്തിൽ ഗ്ലൂക്കോസിന്റെ അളവ് കൂടിയ അവസ്ഥക്കാണ് പ്രമേഹം എന്നു പറയുന്നത്.
രക്തഗ്ലൂക്കോസിന്റെ അളവ് ഒരുപരിധിയിലധികമായാൽ മൂത്രത്തിൽ ഗ്ലൂക്കോസ് കണ്ടുതുടങ്ങും.
രക്തത്തിൽ ഗ്ലൂക്കോസിന്റെ അളവു കൂടുന്നതോടെ ഇടക്കിടെ മൂത്രമൊഴിക്കൽ, കൂടിയ ദാഹം, വിശപ്പ് എന്നിവയാണ് സാധാരണ ലക്ഷണങ്ങൾ.
ഇന്ന് ലോകത്ത് പ്രമേഹ ബാധിതരുടെ എണ്ണം ദിനം പ്രതി വർദ്ധിച്ചുവരുന്നു.
ജീവിത രീതിയിലുള്ള അപാകതകളാണ് പ്രമേഹം പിടിപെടാനുള്ള പ്രധാന കാരണം.
ലോകത്ത് 200 ദശലക്ഷത്തിനു മുകളിൽ ആൾക്കാർ പ്രമേഹബാധിതരാണ്.
ഓരോ എട്ടു സെക്കൻഡിലും പ്രമേഹം കാരണം ഒരാൾ മരണമടയുന്നു.
രക്തത്തിലെ പഞ്ചസാരയുടെ അളവ് പെട്ടെന്നു കൂടുകയും കുറയുകയും ചെയ്യുന്നതാണ്‌ പലപ്പോഴും പ്രമേഹത്തെ അപകടകാരിയാക്കുന്നത്.
സാന്നിധ്യം തിരിച്ചറിയാനുള്ള പരീക്ഷണങ്ങൾ ബനഡിക്ട് ലായനി ഉപയോഗിച്ച്
ടെസ്റ്റ് ട്യൂബിൽ ഏകദേശം 2മില്ലി.
ലിറ്റർ ഗ്ലൂക്കോസ് ലായനി എടുക്കുന്നു.
അതിലേക്ക് ഏതാനും തുള്ളി ബനഡിക്ട് ലായനി ചേർത്ത് ചൂടാക്കുമ്പോൾ പച്ച കലർന്ന മഞ്ഞ മുതൽ ചുവപ്പ് വരെ നിറം ലഭിക്കാം.
അമോണിയാക്കൽ സിൽവർ നൈട്രേറ്റ് ലായനി ഉപയോഗിച്ച്
ടെസ്റ്റ് ട്യൂബിൽ അല്പം ഗ്ലൂക്കോസ് ലായനി എടുക്കുന്നു.
അതിലേക്ക് ഏതാനും തുള്ളി അമോണിയാക്കൽ സിൽവർ നൈട്രേറ്റ് ലായനി ചേർക്കുന്നു.
അപ്പോൾ കറുപ്പ് നിറമുള്ള അവക്ഷിപ്തം ഉണ്ടാകുന്നു.
അവലംബം ↑ Nomenclature of Carbohydrates (Recommendations 1996) | 2-Carb-2 Archived 27 August 2023 at the Wayback Machine .
iupac.qmul.ac.uk .
↑ 1 2 ↑ ↑ {{ citation }} : Unknown parameter | coauthors= ignored ( | author= suggested) ( help ) Text book of Organic Chemistry by Bansal പുറം കണ്ണികൾ Wikimedia Commons has media related to Glucose .
International Chemical Safety Card 0865
സോഡിയം സിലിക്കേറ്റ് ഇംഗ്ലീഷ് വിലാസം https://ml.wikipedia.org/wiki/Sodium_silicate
സിലിക്കൺ ഡൈ ഓക്സൈഡ് അഥവാ സിലിക്ക അടങ്ങിയിരിക്കുന്ന മണൽ, സോഡിയം കാർബണേറ്റ് ചേർത്ത് ചൂടാക്കുമ്പോൾ കിട്ടുന്ന നിറമില്ലാത്തതും സ്ഫടിക സദൃശ്യവുമായ ഖരപദാർത്ഥമാണ് വാട്ടർ ഗ്ലാസ്സ് അഥവാ സോഡിയം സിലിക്കേറ്റ് .
വിവിധ സോഡിയം സിലിക്കേറ്റുകളുടെ ഒരു മിശ്രിതമാണ് ആ പദാർത്ഥം.
ഈ ഖരവസ്തു വെള്ളത്തിൽ ലയിപ്പിക്കുമ്പോൾ കിട്ടുന്ന കട്ടികൂടിയ, നിറമില്ലാത്ത ദ്രാവകമാണ് ജലസ്ഫടികം.
സിലിക്കയും കാസ്റ്റിക് സോഡയും തമ്മിൽ ഉന്നതമർദ്ദത്തിൽ പ്രതിപ്രവർത്തിച്ച് വാട്ടർ ഗ്ലാസ്സ് നിർമ്മിക്കാം.
ഉയർന്ന മർദ്ദത്തിൽ ചൂടാക്കി ജലസ്ഫടികത്തെ പൂർണ്ണമായും വെള്ളത്തിൽ ലയിപ്പിക്കാവുന്നതാണ്.
ഇങ്ങനെ കിട്ടുന്ന ലായനി ശക്തമായ ക്ഷാരമാണ്.
ജലസ്ഫടികം സാധാരണമായി നിറമില്ലാത്തതാണ്.
എല്ലായിനങ്ങളും സ്ഫടികസദൃശ്യങ്ങളാണ്.
മുട്ടകൾ കേടുപാടുകൾ കൂടാതെ സൂക്ഷിക്കുന്നതിനും കെട്ടിടത്തിനുവേണ്ട കൃത്രിമക്കല്ലുകൾ കാലാവസ്ഥയെ അതിജീവിച്ച് നിൽക്കുന്നതിനും തീ പിടിക്കാത്ത സിമന്റ് നിർമ്മിക്കുന്നതിനും ജലസ്ഫടികം ഉപയോഗിക്കാം.
ഒരു കെമിക്കൽ ഗാർഡൻ നിർമ്മിക്കുന്നതിനും ഇത് ഉപയോഗിക്കാം.
ജലസ്ഫടികവും ചൂടുവെള്ളവും 1:3 എന്ന അനുപാതത്തിൽ കലർത്തുക.
തണുക്കുമ്പോൾ കോപ്പർ സൾഫേറ്റ്, അയൺ സൾഫേറ്റ്, കൊബാൾട്ട് നൗട്രേറ്റ്, മാംഗനീസ് ക്ലോറൈഡ്, ആലം എന്നിവയുടെ നിറമുള്ള പരലുകൾ മിശ്രതത്തിലേയ്ക്കിടുക.
ഏതാനും നാളുകൾക്കുള്ളിൽ ഈ പരലുകൾ നിറമുള്ള ഗടനകളായി മുകളിലേയ്ക്ക് വലരും.
ഇവ ചെടികളെപ്പോലെ തോന്നിക്കും.
യഥാർത്ഥത്തിൽ അതത് ലോഹങ്ങളുടെ സിലിക്കേറ്റ് ട്യൂബുകളാണവ.
അവലംബം പുറത്തേക്കുള്ള കണ്ണികൾ Wikimedia Commons has media related to Sodium silicates .
Centre Européen d'Etudes des Silicates Archived 2017-09-15 at the Wayback Machine .
International Chemical Safety Card 1137 ChemSub Online : Silicic acid, sodium salt ChemSub Online : Sodium metasilicate
അബ്സിസിക്ക് അമ്ലം ഇംഗ്ലീഷ് വിലാസം https://ml.wikipedia.org/wiki/Abscisic_acid
എ.ബി.എ(ABA) എന്നുകൂടി അറിയപ്പെടുന്ന അബ്സിസിക്ക് അമ്ലം സസ്യവളർച്ചയെ തടയുന്ന ഹോർമോണാണ്.
ഡോർമിൻ എന്നും അബ്സിസിൻ II എന്നുമുള്ള പേരുകളിലാണ് ആദ്യകാലങ്ങളിൽ ഇവയെപ്പറ്റി ഗവേഷണം നടത്തപ്പെട്ടിരുന്നത്.
1963 ൽ എഫ്.റ്റി.
അഡിക്കോട്ട് (F.T.Addicott) ആണ് സസ്യങ്ങളിലെ വളർച്ചയെ തടയുന്ന ഇത്തരം രാസവസ്തുക്കളെ ആദ്യമായി തിരിച്ചറിഞ്ഞ് അബ്സിസിൻ II എന്ന പേരിട്ടത്.
1963-64 കളിൽ ഈഗിൾസ്(Eagles), വാറിംഗ്(Wareing)എന്നിവർ ഏകദേശം ഒരേസമയത്ത് ബിർച്ച് ഇലകളിൽ (Betula pubescens) വളർച്ചയെ തടയുന്ന രാസവസ്തുക്കളെ കണ്ടെത്തുകയും ഡോർമിൻ എന്ന് പേരുനൽകുകയും ചെയ്തു.
കോൺഫോർത്ത് എന്ന ശാസ്ത്രജ്ഞനും സംഘവും നടത്തിയ പരീക്ഷണങ്ങളിൽ ഇവ രണ്ടും അബ്സിസിക്ക് അമ്ളം ആണെന്ന് സ്ഥിരീകരിക്കപ്പെട്ടു.
15 കാർബണുകൾ അടങ്ങിയിട്ടുള്ള സെസ്ക്വിടെർപീൻ (Sesquiterpene) സംയുക്തമാണിത്.
തൻമാത്രാവാക്യം C15H20O4.
മൂന്ന് ഐസോപ്രീൻ ഘടനയോട് ഒരു സൈക്ലോഹെക്സേൻ വലയം ചേർന്നതാണത്.
ഒരു ഹൈഡ്രോക്സിലും കീറ്റോഗ്രൂപ്പും കാർബോക്സിലിക് ഗ്രൂപ്പ് അന്ത്യത്തിലുള്ള സൈഡ് ചെയിനും ഇതിനുണ്ട്.
സിസ് എന്നും ട്രാൻസ് എന്നും ഐസോമെറിക് രൂപങ്ങളിൽ ഇവ കാണപ്പെടുന്നുണ്ട്.
മിക്ക സസ്യങ്ങളിലും സിസ് (cis) രൂപത്തിലാണ് പ്രകൃതിദത്തമായി ഇവ കാണപ്പെടുന്നത്.
ജൈവപരമായി ക്രിയാശേഷി കാണിക്കുന്ന രൂപവും ഇതുതന്നെയാണ്.
അബ്സിസിക് അമ്ളത്തിന്റെ ധർമ്മങ്ങൾ‌ ആസ്യരന്ധ്രങ്ങളുടെ അടയ്ക്കൽ
ജലദൗർലഭ്യമുള്ള അവസരങ്ങളിൽ മീസോഫിൽ കലകളിലെ ക്ലോറോപ്ലാസ്റ്റ് സ്തരങ്ങളുടെ താര്യത വർദ്ധിക്കുന്നു.
കോശത്തിനുള്ളിൽ രൂപപ്പെട്ട ABA പുറത്തേയ്ക്ക് വ്യാപിക്കുന്നു.
മീസോഫിൽ കോശങ്ങൾ ഒന്നിൽ നിന്ന് മറ്റൊന്നിലേയ്ക്ക് പ്ലാസ്മഡെസ്മേറ്റ വഴി  വ്യാപിച്ച് ആസ്യരന്ധ്രങ്ങളിലെ കാവൽ കോശങ്ങളിലെത്തുന്നു(Guard cells).
വിത്തുകളിൽ വളരെ വലിയ അളവിൽ ABA നിലനിൽക്കുന്ന സന്ദർഭങ്ങളിലാണ് വിത്തുമുളയ്ക്കൽ നടക്കുന്നത്.
ജൈവസംശ്ലേഷണം
ഹരിത കണങ്ങളിലാണ് ഇവ സംശ്ലേഷിപ്പിക്കപ്പെടുന്ന ആദ്യഘട്ടങ്ങൾ നടക്കുന്നതെങ്കിലും പ്രക്രിയ പൂർണ്ണമാകുന്നത് കോശദ്രവ്യത്തിൽ വച്ചാണ്.
സിയാക്സാന്തിൻ(Zeaxanthin) എന്ന രാസരൂപത്തിൽ നിന്ന് വയോലാക്സാന്തിൻ(Violaxanthin) രൂപപ്പെടുന്നു.
സിയാക്സാന്തിൻ ഇപ്പോക്സിഡേയ്സ് (Zeaxanthin epoxidase- ZEP) എന്ന രാസാഗ്നിയുടെ സാന്നിദ്ധ്യത്തിലാണ് ഇത് നടക്കുന്നത്.
വയോലാസാന്തിൻ പിന്നീട് 9' -സിസ് നിയോക്സാന്തിൻ (9'-cis-neoxanthin) ആയി പരിണമിക്കുന്നു.
പിന്നീടത് 15 കാർബണുകളുള്ള ക്സാന്തോക്സാലുംXanthoxal), 25 കാർബണുകളുള്ള ഇപ്പോക്സി ആൽഡിഹൈഡുമാകുന്നു.
9'-cis-epoxycarotenoid dioxygenase (NCED) ആണ് ഇതിനാവശ്യമായ രാസാഗ്നി.
ക്സാന്തോക്സാൽ ആണ് പിന്നീട് കോശദ്രവ്യത്തിൽ ABA ആയി മാറ്റപ്പെടുന്നത്.
ആൽഡിഹൈഡ് ഓക്സിഡേയ്സസ് തുടങ്ങിയ രാസാഗ്നികൾ ഈ പ്രവർത്തനങ്ങൾക്കാവശ്യമാണ്.
മോള്ബ്ഡിനം എന്ന മൂലകവും ഈ പ്രവർത്തനത്തിൽ പങ്കെടുക്കുന്നു.
കണ്ടെത്തലും അളക്കലും 1.
ബയോആസ്സേ രീതിയിലൂടെ
സസ്യസാമ്പിളുകളിൽ ABA യുടെ സാന്നിദ്ധ്യം അറിയുന്നതിന് നിലവിൽ വിവിധ ബയോആസ്സേ (Bioassay) രീതികളുണ്ട്.
ഇവ താഴെപ്പറയുന്ന മുഖ്യവസ്തുതകളെ അടിസ്ഥാനപ്പെടുത്തിയാണ്.
14 ദിവസം പ്രായമായ പരുത്തി വിത്തുകളിൽ ബീജപത്രപീറ്റിയോളുകൾ പൊഴിക്കുന്ന പ്രവർത്തനം ത്വരിതപ്പെടുത്തുക വഴി.
ഓട്സിൽ (Avena) കോളിയോപ്റ്റൈലുകളിൽ ഇൻഡോൾ അസറ്റിക് അമ്ലം വഴി ഉത്തേജിപ്പിക്കപ്പെട്ട കാണ്ഡനേർവളർച്ച മന്ദീഭവിപ്പിക്കുക വഴി.